《古诗四首呈刘行简给事丈》
宋代·庞谦孺

少年负豪气，乃心在有为。
天下非我能，胡为久栖栖。
圣贤即在上，治具皆设施。
一廛为天氓，岂不乐在兹。
但愿禾黍肥，富贵从此辞。
雨露被乐皋，草木含华滋。
一物遂生成，仰荷皇天私。
努力且加外，已矣复何期。

作者简介：庞谦孺（一一一七～一一六七），字祐甫，晚号白蘋老人，单州（今山东单县）人，寓居吴兴。高宗绍兴十年（一一四○），以季父恩为将仕郎。历泰州海陵尉，两浙西路提点刑狱司干办公事，江南东路转运司干办公事，镇江府观察推官。孝宗乾道三年（一一六七）权监饶州景德镇，寻卒，年五十一。有《白蘋文稿》十卷，已佚。事见《南涧甲乙稿》卷二二《祐甫墓志铭》。今录诗三十四首。